ጸደቀ ይሁኔ፦ ልምዓት ኣማራጺ ኣይኮነን። ልምዓታዊ ዘይኮነ መንግስቲ የለን። እቲ ሕቶ መን የልምዕ እዩ። መንግስቲ ዶ የልምዕ ወይስ እቲ ናይ ውልቀ ዘርፊ። ኣብዚ ድማ ዘከራኽር የብሉን። መንግስቲ ከልምዕ ኣይኽእልን። መንግስቲ መሰረተ ልምዓት እዩ ዘልምዕ፡ እቲ ዝተረፈ እቲ ናይ ውልቀ ዘርፊ የልመዖ። ገንዘብ ዝፈልጥን፤ ንገንዘብ ዝቐውምን ናይ ውልቀ ዘርፊ እዩ። ሃፍቲ ህዝቢ (ስቴት ካፒታል) ድማ መንግስቲ ይቆጻጸሮ። መንግስቲ ካፒታል ኣይሃልዎ እንተኢልና ድማ ሓሽከር ናይ ካልኦት ሃገራት ይኹን ከም ማለት እዩ።ከምዙ ይኹን ዝብል ድማ የለን። በቲ ሐዚ ዘሎ ደረጃ ንቕሓት፡ ኣብ ሓጺር እዋን ካብ ስልጣን ይወርድ። ዲሞክራሲ ኣብ ዘይማዕበለሉ ሃገር ክልተ መገዲታት ጥራሕ እዩ ዘሎ። እቲ ሓደ ተሳተፍቲ እቲ ኢኮኖሚ፡ ድንበር ተሳጋሪ ኣብ ዝኾነ ናይ ኮንትሮባንድ ኢኮኖሚያዊ ምንቅስቓስ ይኣትዉ እሞ መንግስቲ ይንዕቕዎ። ገንዘብ እንትስእን ይወድቕ። እቲ ካልኣይ ኣብቲ ኢኮኖሚ ዘይተሳተፉ ሰባት ይዕምጹ እሞ፡ ሕዚ'ውን የፍርስዎ። ዲሞክራሲ እንተዝምዕብል ግን መንግስቲ ብመረጻ ጥራሕ እኡ ካብ ስልጣን ዝወርድ። ሕዚ ግን ዲሞክራሲ ስለዘይማዕበለ፡ ዲሞክራሲ ኣብ ምምዕባል ክንሰርሕ ኣለና። ስለዚ መጀመርያ መንግስቲ እንታይ ክሸይጥ፡ እንታይ ክገድፍ ዘይኮነስ ከመይ ዲሞክራሲ የማዕብል ዝብል ክኾን ኣለዎ። ንሱ ዘይገበርካ ቴሌን መብራህቲ ሃይልን ምሽያጥ ዝበሃል ኣየኽይድን። እዞም ግልጋሎታት ምስ ቀበሌ፣ ወረዳን ከተማን ዝተኣሳሰሩ እዮም። ኩነታት ዕዳጋ ከየረጋጋዕኻ ቴሌ እትሸጠሉ መገዲ እንታይ እዩ?
